b'\n_START_ARTICLE_\nKosovo nepriklausomyb\xc4\x97s deklaracija\n_START_PARAGRAPH_\nKosovo nepriklausomyb\xc4\x97s deklaracija yra dokumentas, deklaruojantis Kosovo provincijos atsiskyrim\xc4\x85 nuo Serbijos ir suverenios Kosovo valstyb\xc4\x97s paskelbim\xc4\x85, kreipiantis \xc4\xaf pasaulio valstybes tarptautinio pripa\xc5\xbeinimo bei paramos. Skirtingai nuo pirmosios Kosovo nepriklausomyb\xc4\x97s deklaracijos, paskelbtos 1990\xc2\xa0m. rugs\xc4\x97jo 7 d., \xc4\xaf kuri\xc4\x85 pilnai reagavo tik Albanija, 2008\xc2\xa0m. vasario 17 d. Kosovo parlamente paskelbtas ir vienbalsiai priimtas dokumentas\xc2\xa0\xe2\x80\x93 deklaracija apie atsiskyrim\xc4\x85 nuo Serbijos susilauk\xc4\x97 didelio tarptautinio atgarsio.\n_START_SECTION_\nTarptautin\xc4\x97 reakcija\n_START_PARAGRAPH_\nKosovo valstybingum\xc4\x85 netrukus pripa\xc5\xbeino trys i\xc5\xa1 penki\xc5\xb3 Jungtini\xc5\xb3 Taut\xc5\xb3 saugumo tarybos nari\xc5\xb3 (JAV, Jungtin\xc4\x97 Karalyst\xc4\x97 ir Pranc\xc5\xabzija), o netrukus Vokietija, Danija, Norvegija, Lenkija, Latvija, Estija, Italija, \xc5\xa0veicarija. Europos S\xc4\x85junga nutar\xc4\x97, kad tai kiekvienos valstyb\xc4\x97s atskiras reikalas, ir per savait\xc4\x99 Kosovo valstyb\xc4\x99, pripa\xc5\xbeino 15 valstybi\xc5\xb3, o dar 16 prad\xc4\x97jo pripa\xc5\xbeinimo proced\xc5\xabr\xc4\x85. \xc5\xa0is pripa\xc5\xbeinimas suk\xc4\x97l\xc4\x97 negatyvi\xc4\x85 Serbijos bei Rusijos reakcij\xc4\x85. Kosov\xc4\x85 taip pat atsisak\xc4\x97 pripa\xc5\xbeinti dauguma Balkan\xc5\xb3 \xc5\xa1ali\xc5\xb3 (Rumunija, Graikija, Moldavija, Slovakija, Kipras), kitos \xc4\xaftakingos pasaulio \xc5\xa1alys (Ispanija, Argentina, Venesuela). Dalis \xc5\xa1ali\xc5\xb3 i\xc5\xa1rei\xc5\xa1k\xc4\x97 apgailestavim\xc4\x85 d\xc4\x97l Kosovo atsiskyrimo (Kinija, Indija, Brazilija). Pra\xc4\x97jus dviem su puse m\xc4\x97nesio nuo nepriklausomyb\xc4\x97s paskelbimo Kosov\xc4\x85 pripa\xc5\xbeino 35 vakar\xc5\xb3 bei kit\xc5\xb3 kra\xc5\xa1t\xc5\xb3 pasaulio valstyb\xc4\x97s, o nema\xc5\xbea dalis \xc5\xa1ali\xc5\xb3 susilaiko nuo ankstyv\xc5\xb3 vertinim\xc5\xb3 ir analizuoja situacij\xc4\x85.'